Nybrua holdeplass

Nybrua holdeplass er en trikkeholdeplass i Storgata ved Oslo legevakt i strøket Fjerdingen i Oslo. Den tilhører Grünerløkka-Torshov-linjen og Sinsenlinjen. Tidligere Nybrua holdeplass i Thorvald Meyers gate på nordsiden av Nybrua ble nedlagt i 2015.

Holdeplassen i Storgata som ble åpnet i 2021

Holdeplassen ble åpnet 15. februar 2021 og er anlagt som en del av oppgraderingen av Storgata. Plattformene har atkomst gjennom den gamle lindealleen. Holdeplassen var ikke ferdig da den åpnet, men behovet for en holdeplass på den lange strekningen mellom Lilletorget holdeplass og Schous plass holdeplass tilsa å åpne så tidlig som mulig. Den erstatter Hausmanns gate holdeplass, som lå litt lenger syd, før krysset med Hausmanns gate, og som ble lagt ned i november 2018.

Holdeplassen som ble nedlagt i 2015

Nybrua holdeplass var en trikkeholdeplass helt nederst i Thorvald Meyers gate på Grünerløkka i Oslo, på Grünerløkka-Torshov-linjen like ved der den skilles fra Sinsenlinjen. Holdeplassen ble nedlagt 16. august 2015 grunnet lite bruk og kort avstand til holdeplassen Schous plass.

I februar 2021 ble det åpnet ny Nybrua holdeplass i Storgata på sydsiden av Nybrua.

Referanser

Eksterne lenker 

Oslotrikkens holdeplasser
Nedlagte trikkeholdeplasser i Oslo
Jernbanestasjoner nedlagt i 2015
2015 i Norge
Grünerløkka